CELEX: 22009D0119
Language: lt
Date: 1256169600000
Title: 2009 m. spalio 22 d. EEE jungtinio komiteto sprendimas Nr. 119/2009, iš dalies keičiantis EEE susitarimo 26 protokolą (dėl ELPA priežiūros institucijos galių ir funkcijų valstybės pagalbos srityje)

17.12.2009   
            
            
               LT
            
            
               Europos Sąjungos oficialusis leidinys
            
            
               L 334/23
            
         EEE JUNGTINIO KOMITETO SPRENDIMAS
   
   Nr. 119/2009
   2009 m. spalio 22 d.
   iš dalies keičiantis EEE susitarimo 26 protokolą (dėl ELPA priežiūros institucijos galių ir funkcijų valstybės pagalbos srityje)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo 26 protokolas buvo iš dalies pakeistas 2007 m. spalio 26 d. EEE jungtinio komiteto sprendimu Nr. 132/2007 (1).
            
         
               (2)
            
            
               Į Susitarimą turi būti įtrauktas 2008 m. sausio 30 d. Komisijos reglamentas (EB) Nr. 271/2008, iš dalies keičiantis Reglamentą (EB) Nr. 794/2004, įgyvendinantį Tarybos reglamentą (EB) Nr. 659/1999, nustatantį išsamias EB sutarties 93 straipsnio taikymo taisykles (2).
            
         
               (3)
            
            
               Pagal Susitarimo 26 protokolo 1 straipsnį, ELPA priežiūros institucijai suteikiama vienoda galia ir panašios funkcijos kaip ir EB Komisijai, kad būtų taikomos valstybės pagalbai taikytinos taisyklės, ir todėl į Susitarimo 26 protokolą turi būti įtrauktas Reglamentas (EB) Nr. 271/2008 tik informacijos tikslais,
            
         NUSPRENDĖ:
   1 straipsnis
   Susitarimo 26 protokolo 2 straipsnio 2 punktas (Komisijos reglamentas (EB) Nr. 794/2004) papildomas taip:
   „su pakeitimais, padarytais:
   
               —
            
            
               
                  32008 R 0271: 2008 m. sausio 30 d. Komisijos reglamentu (EB) Nr. 271/2008 (OL L 82, 2008 3 25, p. 1).“
            
         2 straipsnis
   Reglamento (EB) Nr. 271/2008 tekstas islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2009 m. spalio 23 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2009 m. spalio 22 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
         
      
   
   
      (1)  OL L 100, 2008 4 10, p. 1.
   
      (2)  OL L 82, 2008 3 25, p. 1.
   
      (3)  Konstituciniai reikalavimai nenurodyti.